Hierdie artikel werp lig op die drank- en tabaknywerhede. Hierdie twee nywerhede is gekies vanwee die bemarkingspolemiek wat daar vanuit die oogpunt van die gemeenskap rondom hierdie nywerhede bestaan. Die polemiek spruit voort uit die wydverspreide aanvaarding dat die produkte van hierdie nywerhede ernstige skade aan persoonlike en sosiale welsyn kan aanrig. Die wetlike en die sosiale raamwerk waarbinne tabak- en drankprodukte internasionaal, sowel as in Suid-Afrika bemark word, word bespreek. Enkele algemene gevolgtrekkings word uit hierdie oorsig gemaak, wat nie net implikasies vir beide nywerhede inhou nie, maar vir die gemeenskap as 'n geheel.